Voseribre Senebkaj ali Senebkaj je bil faraon, ki je vladal v drugem vmesnem obdobju Egipta. Odkritje njegove grobnice v Abidosu leta 2014 potrjuje obstoj neodvisne Abidoške dinastije, ki je vladala istočasno s Petnajsto in Šestnajsto dinastijo. Na Torinskem seznamu kraljev sta dva vladarja s prestolnim imenom "Weser... re", od katerih bi eden lahko bil Senebkaj. Drug predmet z njegovim imenom bi lahko bila magična palica z imenom Sebkaj. Palica je bila odkrita v Abidosu, vendar bi lahko pripadala enemu ali dvema vladarjema iz predhodne Trinajste dinastije. Obstoj tako imenovane Abidoške dinastije je prvi predpostavil Detlef Franke. Idejo je kasneje razvil Kim Ryholt leta 1997.